CELEX: 32013R0631
Language: lv
Date: 2013-06-28 00:00:00
Title: Komisijas Īstenošanas regula (ES) Nr. 631/2013 ( 2013. gada 28. jūnijs ), ar ko atceļ Regulu (EK) Nr. 546/2006 un Īstenošanas regulu (ES) Nr. 233/2012  Dokuments attiecas uz EEZ

29.6.2013   
            
            
               LV
            
            
               Eiropas Savienības Oficiālais Vēstnesis
            
            
               L 179/84
            
         KOMISIJAS ĪSTENOŠANAS REGULA (ES) Nr. 631/2013
   (2013. gada 28. jūnijs),
   ar ko atceļ Regulu (EK) Nr. 546/2006 un Īstenošanas regulu (ES) Nr. 233/2012
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2001. gada 22. maija Regulu (EK) Nr. 999/2001, ar ko paredz noteikumus dažu transmisīvo sūkļveida encefalopātiju profilaksei, kontrolei un apkarošanai (1), un jo īpaši tās VIII pielikuma A nodaļas I iedaļas b) punkta iii) apakšpunktu,
   tā kā:
   
               (1)
            
            
               Regulā (EK) Nr. 999/2001 ir paredzēti noteikumi dzīvnieku transmisīvo sūkļveida encefalopātiju (“TSE”) profilaksei, kontrolei un apkarošanai. Minētās regulas VIII pielikumā paredzēts, ka dalībvalstu skrepi slimības valsts kontroles programmas apstiprina un turpmāk groza, ja tās atbilst konkrētiem minētajā regulā noteiktiem kritērijiem.
            
         
               (2)
            
            
               Komisijas 2006. gada 31. marta Regulā (EK) Nr. 546/2006, ar ko īsteno Eiropas Parlamenta un Padomes Regulu (EK) Nr. 999/2001 attiecībā uz skrepi slimības valsts kontroles programmām un papildu garantijām, nosaka dažas atkāpes no Lēmumā 2003/100/EK noteiktajām prasībām un atceļ Regulu (EK) Nr. 1874/2003 (2), apstiprinātas dažu dalībvalstu skrepi slimības valsts kontroles programmas. Tajā arī noteiktas papildu garantijas, ko minētās dalībvalstis var izmantot attiecībā uz aitu un kazu, kā arī to spermas un embriju pārvietošanu.
            
         
               (3)
            
            
               Komisijas 2012. gada 16. marta Īstenošanas regulā (ES) Nr. 233/2012, ar ko īsteno Eiropas Parlamenta un Padomes Regulu (EK) Nr. 999/2001 attiecībā uz Dānijas grozītās skrepi slimības valsts kontroles programmas apstiprinājumu (3), apstiprināta grozītā Dānijas skrepi slimības valsts kontroles programma.
            
         
               (4)
            
            
               Savienības tiesību aktu skaidrības un vienkāršības labad VIII pielikumā Regulai (EK) Nr. 999/2001, kas grozīta ar Komisijas 2013. gada 28. jūnija Regulu (ES) Nr. 630/2013, ar kuru groza pielikumus Eiropas Parlamenta un Padomes Regulai (EK) Nr. 999/2001, ar ko paredz noteikumus dažu transmisīvo sūkļveida encefalopātiju profilaksei, kontrolei un apkarošanai (4), ir iekļauts to dalībvalstu saraksts, kur klasiskajai skrepi slimībai ir apstiprināta valsts kontroles programma, un ir uzskaitītas atbilstīgās papildu garantijas, ko minētās dalībvalstis var izmantot attiecībā uz aitu un kazu, kā arī to spermas un embriju pārvietošanu.
            
         
               (5)
            
            
               Regulā (ES) Nr. 630/2013 izklāstītos Regulas (EK) Nr. 999/2001 grozījumus piemēro no 2013. gada 1. jūlija. Tādēļ Regulas (EK) Nr. 546/2006 un Īstenošanas regulas (ES) Nr. 233/2012 noteikumi minētajā dienā vairs nav spēkā. Tādēļ juridiskās skaidrības un noteiktības labad minētās regulas būtu jāatceļ tajā pašā dienā.
            
         
               (6)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulu (EK) Nr. 546/2006 un Īstenošanas regulu (ES) Nr. 233/2012 atceļ no 2013. gada 1. jūlija.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 28. jūnijā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 147, 31.5.2001., 1. lpp.
   
      (2)  OV L 94, 1.4.2006., 28. lpp.
   
      (3)  OV L 78, 17.3.2012., 13. lpp.
   
      (4)  Skatīt šā Oficiālā Vēstneša 60. lpp.